Izvor: N1

Saborski zastupnik Živog zida Ivan Vilibor Sinčić vrlo je aktivan na Facebooku pa je tako danas, već u rano jutro, posvetio Vladi jednu objavu u kojoj je kritizirao njezin rad odnosno nerad.

''Robert Podolnjak iz Mosta za HRT: "Privilegije političarima će se smanjivati, ali ne u ovom sazivu Sabora. Treba više vremena da se promjene neki zakoni.'', citirao je Sinčić potpredsjednika Sabora.

PROČITAJTE JOŠ Most kritizira SDP i HDZ: Mi smo svoje obećanje ispunili

''Sabor je konstituiran prije gotovo 2 mjeseca. Vlada je sastavljena prije nekoliko tjedana. Svih tih tjedana održali su tek 4 sjednice. Do današnjeg dana mi na stol nismo dobili ni jedan jedini relevantan prijedlog Vlade za izmjenu ili dopunu ijednog zakona. Sve ovo vrijeme bave se smjenama, biranjem zamjenika, potpredsjednika, dopredsjednika. Kadroviranjem'', napisao je Sinčić.

Sinčić u nastavku nabraja sva obećanja od kojih je Vlada dosad odustala.